Parlamentul României

	 Comisia pentru agricultură, silvicultură, industrie alimentară şi servicii  specifice

                     Nr. 24/145


Către,

Comisia juridică, de disciplină şi imunităţi

AVIZ

asupra propunerii legislative pentru modificarea prevederilor art.4, alin.1, al Legii nr.9/1998, privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova la 7 sept.1940


În conformitate cu prevederile art.89 din Regulamentul Camerei Deputaţilor, Comisia pentru agricultură, silvicultură, industrie alimentară şi servicii specifice a fost sesizată, spre dezbatere şi avizare, cu propunerea legislativă pentru modificarea prevederilor art.4, alin.1, al Legii nr.9/1998, privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova la 7 sept.1940, transmis cu adresa nr. 174  din 17 martie 2003.


Potrivit prevederilor art.60 din Regulamentul Camerei Deputaţilor, Comisia a dezbătut proiectul de lege sus menţionat  în şedinţa din 02.04.2003. 

În urma dezbaterilor, membrii Comisiei au hotărât  - în unanimitate - să  avizeze favorabil proiectul de lege, cu recomandarea ca la dezbaterea pe fond să se ţină cont de normele de tehnică legislativă. 

În raport cu obiectul şi conţinutul său, proiectul de lege face parte din categoria legilor ordinare.


  PREŞEDINTE,





SECRETAR,


  Ioan BÂLDEA




          Alexandru PEREŞ  

Întocmit: Consilier 

              Anton Păştinaru

